แพรวา สุธรรมพงษ์

ประวัติ

แพรวาเคยศึกษาที่โรงเรียนวัฒนาวิทยาลัย ปัจจุบันออกมาสอบ General Education Development (GED) เทียบเท่าวุฒิการศึกษาระดับมัธยมศึกษาตอนปลาย 
แพรวามีความสนใจและชื่นชอบวงไอดอลญี่ปุ่น AKB48 และ 48 กรุ๊ป จากการที่เธอชื่นชอบอนิเมะ เรื่อง AKB0048 ที่อ้างอิงถึงกลุ่มไอดอล AKB48 จนทำให้แพรวาได้ก้าวเข้าสู่วงการไอดอลด้วยการเข้าร่วมออดิชันสมาชิกวงบีเอ็นเคโฟร์ตีเอตของประเทศไทย ซึ่งเป็นวงน้องสาวต่างประเทศวงใหม่ของเอเคบีโฟร์ตีเอต เมื่อเดือนกรกฎาคม พ.ศ. 2559 โดยเธอได้รับคัดเลือกให้เป็น 1 ใน 29 คนในสมาชิกรุ่นแรก โดยขณะนั้นแพรวาและสมาชิกทั้งหมดอยู่ในสถานะสมาชิกฝึกหัดและต่อมาได้เลื่อนเป็นหนึ่งในสมาชิกทีมบีทรี  ก่อนที่จะเปิดตัวอย่างเป็นทางการอีกครั้งเมื่อวันที่ 2 มิถุนายน พ.ศ. 2560 
แพรวาได้รับเลือกให้เป็นเซ็นเตอร์คนแรกของวงบีเอ็นเคโฟร์ตีเอตในเพลง "อยากจะได้พบเธอ", "ก็ชอบให้รู้ว่าชอบ" และ "วันแรก" ร่วมกับ กานต์ธีรา วัชรทัศนกุล
แพรวาเป็นสมาชิกยูนิตแรกของวงบีเอ็นเคโฟร์ตีเอต ในยูนิตนี้มีชื่อว่า "MIMIGUMO" และเพลงเดี่ยวเพลงแรกของวงบีเอ็นเคโฟร์ตีเอต ในเพลง"Myujikkii" มิวจิคกี้ อีกด้วย

ไอดอล

เมื่อวันที่ 24 ธันวาคม พ.ศ. 2560 แพรวาได้รับการเลื่อนขั้นจากสมาชิกฝึกหัดเป็นหนึ่งในสมาชิกทีมบีทรี ซึ่งเป็นทีมที่แสดงในโรงละครประจำวง 
ภาพหายาก SSR(Super Special Rare) ของสมาชิก BNK48 มีมูลค่าแพงที่สุดเป็นรูปของแพรวา ได้รับการประมูลที่ราคา 455,000 บาท
เมื่อวันที่ 15 มิถุนายน พ.ศ. 2561 แพรวาได้ลงสมัครในงานเลือกตั้งเซ็มบัตสึประจำซิงเกิลที่ 53 ของวงเอเคบีโฟร์ตีเอต ซึ่งถือเป็นครั้งแรกที่เปิดโอกาสให้สมาชิกวงใน 48 กรุ๊ป ทั้งหมดได้ลงเลือกตั้งและร่วมทำเพลงกับวงพี่สาวได้ โดยผลด่วนแพรวาได้คะแนนอยู่ในอันดับที่ 120 ซึ่งสุดท้ายแล้วแพรวาได้คะแนนอยู่ในอันดับที่ 72 ด้วยคะแนน 20,106 คะแนน ในฐานะ "อัพคัมมิงเกิลส์" และได้ออกเพลง "Hitonatsu no Dekigoto" (ฮิโตนัตสึโนะเดกิโกโตะ) ร่วมกับวงเอเคบีโฟร์ตีเอต วางจำหน่ายในวันที่ 19 กันยายน พ.ศ. 2561 นอกจากนี้แพรวาได้รับร่วมแสดงในยูนิตพิเศษ World Senbatsu (WRD48) ในเพลง "Koisuru Fortune Cookie"  ซึ่งแสดงร่วมกับวงพี่สาวในงานก่อนการประกาศผลเลือกตั้งซึ่งจัดขึ้นในเมืองนาโงยะ ประเทศญี่ปุ่น และได้ลงหนังสือ Photobook ที่รวบรวมผู้ติดอันดับทั้ง 100 อันดับมาถ่ายแบบลงหนังสือ แต่ทางมิวสิคนั้นได้รับความสนใจเนื่องจากเธอนั้นถูกยกจากฝ่ายของ AKB48 ว่าเธอนั้น เป็นไอดอลสาวหน้าสวยที่ 700 ปี จะมีสักคนหนึ่งในแบบฉบับสไตล์ญี่ปุ่น
วันที่ 19 ตุลาคม พ.ศ. 2561 แพรวาได้ลงสมัครในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ซึ่งในการประกาศผลด่วนครั้งที่ 1 แพรวาได้คะแนนอยู่ในอันดับที่ 3 ด้วยคะแนน 11,154 คะแนน และผลด่วนครั้งที่ 2 แพรวาได้คะแนนอยู่ในอันดับที่ 2 วันที่ 26 มกราคม พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 แพรวาได้คะแนนโหวต 57,987 คะแนน อยู่ในอันดับที่ 3 ในฐานะ "คามิเซเว่น" และ "เซ็มบัตสึ" ในซิงเกิลที่ 6 ในเพลง "บีกินเนอร์" นอกจากนี้วันต่อมา ในคอนเสิร์ต AKB48 Group Asia Festival 2019 in Bangkok แพรวาได้รับร่วมแสดงในยูนิตพิเศษ World Senbatsu (WRD48) ในเพลง "Heavy Rotation" ซึ่งแสดงร่วมกับวงพี่สาวเอเคบีโฟร์ตีเอต และวงน้องสาวต่างประเทศอีก 5 วง
ซึ่งงานกีฬาสีครั้งแรกของวงในชื่องาน เทศกาลกีฬาบางกอก๔๘ ได้ปรับรูปแบบทีมเป็นการให้สมาชิกวงจับสลากแบ่งเป็น 4 สี ประกอบด้วย สีม่วง, สีชมพู, สีเหลือง และสีฟ้า และมิวสิคอยู่สีเหลือง  โดยงานจะจัดขึ้นในช่วงเดือนกันยายน พ.ศ. 2562 การแข่งขันกีฬาทั้ง 5 ชนิด วิ่งกระสอบ, วิ่งเปี้ยว, ชักเย่อ, ฟุตซอล, แชร์บอล โดยที่สีเหลืองของมิวสิคได้อันดับสอง อันดับหนึ่งคือสีฟ้า และสีชมพู สีม่วง ได้อันดับสาม สี ตามลำดับ 
วันที่ 11 สิงหาคม พ.ศ. 2562 ทางบีเอ็นเคโฟร์ตีเอตได้ประกาศยูนิตพิเศษซึ่งมีสมาชิกทั้งหมด 3 คน ซึ่งมิวสิคเป็นสมาชิกยูนิตนี้ร่วมกับณปภัช วรพฤทธานนท์ (จ๋า) และ วรัทยา ดีสมเลิศ (ไข่มุก) ซึ่งจะทำการแสดงเพลงใหม่ในยูนิตนี้ในวันที่ 1 กันยายน พ.ศ. 2562 โดยยูนิตนี้มีชื่อว่า "MIMIGUMO" ซึ่งแปลว่า "ก้อนเมฆที่มีหู" และในยูนิตนี้ได้แสดงเพลงใหม่ทั้งหมด 3 เพลงด้วยกัน ได้แก่เพลง "Candy" โดยมีไข่มุกเป็นเซ็นเตอร์ เพลง "Warukii" ซึ่งต้นฉบับเป็นของ วาตานาเบะ มิยูกิ (มิลกี้) อดีตสมาชิกวงเอ็นเอ็มบีโฟร์ตีเอต สำหรับเวอร์ชันไทยเป็นเพลงเดี่ยวของมิวสิค ซึ่งมีชื่อเพลงว่า "Myujikkii" มิวจิคกี้ และเพลง "Heart Gata Virus" หัวใจไวรัส โดยมีจ๋าเป็นเซ็นเตอร์

การแสดง

แพรวาสามารถพากย์เสียงอนิเมะต่าง ๆ พากย์เสียงครั้งแรกในการ์ตูนเรื่อง เทพจิ๋วฝึกหัด แก็งป่วนโคโคทามะ ทางช่อง 3 แฟมิลี โดยพากย์เป็น โยสึบะ โคโคโระ ตัวละครหลักของเรื่อง ทั้งได้ร้องเพลงชื่อ "Kokoro Daisuki Cocottama" ประกอบอนิเมะดังกล่าว และแสดงในมิวสิกวิดีโอเพลงดังกล่าว
แพรวาได้แสดงภาพยนตร์เรื่องแรกชื่อ Where We Belong ร่วมกับ เจนนิษฐ์ โอ่ประเสริฐ เพื่อนร่วมวง ผู้กำกับ คือ คงเดช จาตุรันต์รัศมี ผู้อำนวยการผลิต คือ โสฬส สุขุม ภาพยนตร์ได้รับรางวัลซีเจ เอ็นเตอร์เทนเมนต์ เป็นเงินสดมูลค่า 10,000 ดอลลาร์สหรัฐ ภายหลังเป็นภาพยนตร์หนึ่งใน 29 เรื่องได้รับคัดเลือกให้เข้าร่วมงานเอเชียน โปรเจกต์ มาร์เก็ต ในเทศกาลภาพยนตร์นานาชาติปูซาน 2018